b'\n_START_ARTICLE_\nFjerde aliyah\n_START_PARAGRAPH_\nFjerde aliyah henviser til den fjerde b\xc3\xb8lge af j\xc3\xb8disk indvandring til Israel fra Europa og Asien, som kom p\xc3\xa5 grund af zionistiske motiver mellem \xc3\xa5rene 1924 og 1928.\n_START_SECTION_\nIndvandringen\n_START_PARAGRAPH_\nSiden 1924 \xc3\xa6ndrede indvandringsm\xc3\xa5den til landet Israel sig, og selv om denne indvandringsb\xc3\xb8lge kom v\xc3\xa6ldig t\xc3\xa6t p\xc3\xa5 den forrige, bliver de holdt adskilt._NEWLINE_En stor indvandringsb\xc3\xb8lge, som begyndte i 1924 og fortsatte i to \xc3\xa5r, gav en hurtig urban udvikling hovedsagelig i Tel Aviv, som absorberede et betragteligt antal indvandrere._NEWLINE_I l\xc3\xb8bet af fjerde aliyah kom omtrent 82.000 indvandrere til landet Israel, hovedsagelig fra landene i \xc3\x98steuropa. Halvdelen af indvandrerne kom fra Polen og resten fra Sovjetunionen, Rum\xc3\xa6nien og Litauen. I till\xc3\xa6g til dette var 12\xc2\xa0% af indvandrerne fra Asien, hovedsagelig fra Yemen og Irak. Der var f\xc3\xa5 indvandrere fra resten af Europa og Amerika.'